CELEX: 32011D0418
Language: et
Date: 2011-07-14 00:00:00
Title: 2011/418/EL: Komisjoni rakendusotsus, 14. juuli 2011 , millega muudetakse otsust 2005/7/EÜ searümpade liigitusmeetodi lubamise kohta Küprosel (teatavaks tehtud numbri K(2011) 4996 all)

16.7.2011   
            
            
               ET
            
            
               Euroopa Liidu Teataja
            
            
               L 187/29
            
         KOMISJONI RAKENDUSOTSUS,
   14. juuli 2011,
   millega muudetakse otsust 2005/7/EÜ searümpade liigitusmeetodi lubamise kohta Küprosel
   (teatavaks tehtud numbri K(2011) 4996 all)
   (Ainult kreekakeelne tekst on autentne)
   (2011/418/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Komisjoni otsusega 2005/7/EÜ (2) lubati Küprosel kasutada searümpade liigitamiseks ühte meetodit.
            
         
               (2)
            
            
               Kuna on vaja ajakohastada kõnealuse meetodi puhul kasutatavat valemit, mille vastuvõtmisest on möödunud ligi viis aastat, on Küpros otsustanud teha uue proovidissekteerimise kahe seadmega, HGP 4 ja Ultra FOM 300.
            
         
               (3)
            
            
               Küpros on taotlenud komisjonilt luba asendada seadmega Hennessy Grading Probe (HGP 4) kasutatava searümpade liigitusmeetodi puhul kasutatav valem ja kinnitada üks uus mitteinvasiivne nüüdisaegne meetod (Ultra FOM 300) searümpade liigitamiseks tema territooriumil, ning on esitanud proovidissekteerimise üksikasjaliku kirjelduse, märkides põhimõtted, millel see meetod põhineb, selle proovidissekteerimise tulemused ning tailihasisalduse mõõtmiseks kasutatavad võrrandid komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (3) artikli 23 lõikega 4 ettenähtud protokolli abil.
            
         
               (4)
            
            
               Kõnealuse taotluse läbivaatamisel on selgunud, et asjaomaste liigitusmeetodite kinnitamise tingimused on täidetud. Seepärast tuleks lubada Küprosel neid liigitusmeetodeid kasutada.
            
         
               (5)
            
            
               Otsust 2005/7/EÜ tuleks seetõttu vastavalt muuta.
            
         
               (6)
            
            
               Seadet või liigitusmeetodit ei tohi muuta, kui see ei ole selgesõnaliselt lubatud komisjoni otsusega.
            
         
               (7)
            
            
               Käesoleva otsusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Otsust 2005/7/EÜ muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               Küprosel lubatakse searümpade liigitamiseks vastavalt nõukogu määruse (EÜ) nr 1234/2007 (4) V lisa punkti B.IV alapunktile 1 kasutada järgmisi meetodeid:
               
                           —
                        
                        
                           seade Hennessy Grading Probe (HGP 4) ja sellega seotud hindamismeetodid, mille üksikasjad on esitatud lisa I osas;
                        
                     
                           —
                        
                        
                           seade Ultra FOM 300 ja sellega seotud hindamismeetodid, mille üksikasjad on esitatud lisa II osas.
                        
                     Esimese lõigu teises taandes osutatud seadme Ultra FOM 300 puhul on ette nähtud, et pärast mõõtmistoimingu lõppu peab olema võimalik rümbal tõendada, et seade mõõtis mõõdikutele X1 ja X2 vastavaid väärtusi lisa II osa punktiga 3 ettenähtud kohas. Mõõtmiskoha vastav märkimine peab toimuma üheaegselt mõõtmisega.
            
         
               2)
            
            
               Lisa asendatakse käesoleva otsuse lisas esitatud tekstiga.
            
         Artikkel 2
   Käesolevat otsust kohaldatakse alates 5. septembrist 2011.
   Artikkel 3
   Käesolev otsus on adresseeritud Küprose Vabariigile.
   
      Brüssel, 14. juuli 2011
      
         
            Komisjoni nimel
         
         
            komisjoni liige
         
         Dacian CIOLOŞ
      
   
   
      (1)  ELT L 299, 16.11.2007, lk 1.
   
      (2)  ELT L 2, 5.1.2005, lk 19.
   
      (3)  ELT L 337, 16.12.2008, lk 3.
   
      (4)  ELT L 299, 16.11.2007, lk 1.”
   
      LISA
      
         
            „LISA
            
               SEARÜMPADE LIIGITUSMEETODID KÜPROSEL
            
            I   OSA
            
               Hennessy Grading Probe (HGP 4)
            
            
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet Hennessy Grading Probe (HGP 4).
                     
                  
                        2.
                     
                     
                        Seade on varustatud sondiga, mille diameeter on 5,95 mm (ja 6,3 mm sondi tipus oleva tera juures) ja mis sisaldab fotodioodi (Siemens LED, tüüp LYU 260-EO) ja 58 MR tüüpi fotodetektorit, ning mille tegevusulatus on 0–120 mm. Mõõtmistulemused teisendatakse hinnanguliseks tailihasisalduseks HGP 4 seadme või sellega ühendatud arvuti abil.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        
                           
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides,
                                 
                              
                                    X1
                                    
                                 
                                 
                                    =
                                 
                                 
                                    seljapeki (sealhulgas kamar) paksus millimeetrites, mõõdetuna 6 cm kaugusel poolitatud rümba keskjoonest, tagant kolmanda ja neljanda ribi vahelt,
                                 
                              
                                    X2
                                    
                                 
                                 
                                    =
                                 
                                 
                                    seljalihase paksus millimeetrites, mõõdetuna samal ajal ja samas kohas kui X1.
                                 
                              Valem kehtib 55–120 kilogrammi kaaluvate rümpade puhul.
                     
                  II   OSA
            
               Ultra FOM 300
            
            
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet Ultra FOM 300.
                     
                  
                        2.
                     
                     
                        Seade on varustatud 5 cm pikkuse 3,5 MHz ultrahelisondiga, millel on 64 ultraheliandurit. Ultrahelisignaal digitaliseeritakse, salvestatakse ja töödeldakse mikroprotsessoriga (tüüp SHARC ADSP-21060L).
                        Mõõtmistulemused teisendatakse hinnanguliseks tailihasisalduseks seadme Ultra FOM 300 abil.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        
                           
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides;
                                 
                              
                                    X1
                                    
                                 
                                 
                                    =
                                 
                                 
                                    seljapeki (sealhulgas kamar) paksus millimeetrites, mõõdetuna 6 cm kaugusel poolitatud rümba keskjoonest, tagant kolmanda ja neljanda ribi vahelt;
                                 
                              
                                    X2
                                    
                                 
                                 
                                    =
                                 
                                 
                                    seljalihase paksus millimeetrites, mõõdetuna samal ajal ja samas kohas kui X1.
                                 
                              Valem kehtib 55–120 kilogrammi kaaluvate rümpade puhul.”